Diari Oficial de la Generalitat Valenciana


Sumari del DOGV 7846, del 08-08-2016 (2016/5824)

RESOLUCIÓ de 29 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 106/15-EAE Arañuel, 121/15-EAE Bétera i 124/15-EAE la Vila Joiosa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5824


Data del document
:   29-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 29 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 106/15-EAE Arañuel, 121/15-EAE Bétera i 124/15-EAE la Vila Joiosa. [2016/5824]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 106/15-EAE Arañuel, 121/15-EAE Bétera i 124/15-EAE la Vila Joiosa.  
  
  
«Informe ambiental i territorial estratègic  
Títol: Pla Especial per a la Qualificació de Sòl Dotacional. Ampliació del Cementeri.  
Promotor: Ajuntament d'Arañuel.  
Autoritat substantiva: Ajuntament d'Arañuel.  
Localització: Arañuel (Castelló).  
Núm. expedient: 106/7800-ZGY.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
  
Vista la proposta de l'Informe Ambiental i Territorial Estratègic del Pla Especial per a la Qualificació de Sòl Dotacional per a l'Ampliació del Cementeri d'Arañuel, en els termes següents:  
Amb data 21 de maig de 2015 ha entrat en el Servei d'Avaluació Ambiental Estratègica, de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica del Pla Especial per a la Qualificació de Sòl Dotacional per a l'Ampliació de Cementeri del terme municipal d'Arañuel.  
  
  
1. Documentació presentada  
La sol·licitud d'inici, remesa pel Servei Territorial d'Urbanisme de Castelló, s'acompanya d'esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
El 10 de setembre de 2015 se sol·licita documentació, d'acord amb el Decret 39/2005, del Consell de la Generalitat, pel qual es regulen les pràctiques de policia sanitària mortuòria en l'àmbit de la Comunitat Valenciana, atés que es tracta d'una ampliació del cementeri (art. 44.2):  
  
- Pla d'emplaçament on s'establisca:  
- Superfície segons planejament vigent.  
- Superfície d'ampliació del pla especial.  
- Perímetre de protecció (art. 42).  
- Estudi hidrogeològic del subsòl (art. 43 i 44).  
- Estudi sobre les necessitats de superfície (art. 45).  
Des de la Direcció Territorial d'Urbanisme de Castelló es rep el 16 de gener de 2016 l'escrit de l'Ajuntament d'Arañuel que incorpora la documentació sol·licitada.  
  
2. Planejament vigent  
El planejament vigent en el municipi consisteix en un Projecte de Delimitació de Sòl Urbà d'Arañuel aprovat per l'Acord de la Comissió Territorial de Castelló en sessió realitzada el 27 de juny de 1989. El dit planejament no va ser sotmés a avaluació ambiental.  
En l'actualitat s'està elaborant un pla general. Consta en aquest Servei l'expedient corresponent d'avaluació ambiental estratègica (Exp. 86/0216-QFL), del qual s'ha emés document de referència per l'Acord de la Comissió d'Avaluació Ambiental de data 9 de febrer de 2012.  
  
  
3. Objecte, descripció/característiques del pla i justificació  
- Objecte: qualificar un sòl actualment classificat com a sòl no urbanitzable protegit (qualificat d'aquesta manera en funció de la disposició transitòria novena de la LOTUP) com a sòl dotacional infraestructura servei urbà, i mantindre la classificació de sòl no urbanitzable.  
  
L'abast del Pla Especial es limita a un xicoteta zona annexa a l'actual cementeri municipal. L'àmbit del Pla Especial comprén l'actual cementeri municipal i la zona que es proposa ampliar d'aquest cap al nord-oest, tractant-se de terrenys que majoritàriament estan ocupats per l'actual cementeri i la resta són terrenys en l'accés al cementeri desproveïts de vegetació arbòria o arbustiva i que estan pavimentats.  
  
Proposta de qualificació del sòl dotacional infraestructura servei urbà.  
  
- Justificació: radica en la necessitat d'ampliació del cementeri municipal, per a la qual cosa fa falta disposar d'un sòl de dotació d'infraestructura servei urbà destinat a l'ampliació d'aquest.  
  
4. Consultes realitzades  
Per part de la direcció general competent en avaluació ambiental, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en la condició d'administracions públiques afectades, a:  
  
Consulta Informe Administració pública consultada  
08/06/15 18/02/16  
  
  
24/06/15 Conselleria d'Infraestructures, Territori i Medi Ambient  
SubDG Ordenació, Planificació i ATE. S. Infraestructura Verda i Paisatge  
SubDG Ordenació, Planificació i ATE. S. Orde. del Territori (PATRICOVA)  
18/05/15 18/05/15 Conselleria d'Infraestructures, Territori i Medi Ambient  
Direcció Territorial. Servei Territorial   
d'Urbanisme  
10/06/15 17/0815  
25/03/15 Conselleria d'Infraestructures, Territori i Medi Ambient  
SDG de Medi Natural (S. Vida Silvestre)  
SDG de Medi Natural (S. Ord. i Gestió Forestal i Xarxa Natura 2000)  
08/06/15 18/08/15 Conselleria d'Agricultura, Medi Ambient, Canvi Climàtic i Desenvolupament Rural  
Direcció Territorial de Castelló  
08/06/15 18/06/15 Conselleria d'Educació, Cultura i Esport  
Unitat d'Inspecció de Patrimoni  
09/06/15 15/06/15 Conselleria de Sanitat  
DG Salut Pública  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es refereixen els articles 48.d) i 51.1 de la LOTUP.  
- Aspectes urbanístics  
El Servei Territorial d'Urbanisme de Castelló emet un informe de data 18 de maig de 2015, en què considera que el contingut de la modificació no pareix, des de la visió de les competències urbanístiques d'aquest servei, que haja de tindre efecte significatiu sobre el medi ambient.  
- Salut Pública  
Des de la Secció de Sanitat Ambiental, s'emet un informe de data 9 de juliol de 2015, on manifesta que el Pla Especial ha de complir el capítol VII dels cementeris, de la nova redacció del Decret 39/2005, de 25 de febrer, del Consell, especificada en el Decret 195/2009, de 30 d'octubre, del Consell, pel qual s'aprova la modificació del reglament pel qual es regulen les pràctiques de policia sanitària mortuòria en l'àmbit de la Comunitat Valenciana, aprovat pel Decret 39/2005, de 25 de febrer, del Consell, assegurant-se del que disposa l'apartat segon de l'article 42, a més ha de presentar la documentació específica referida en els articles 43 a 46 d'aqueix decret.  
  
Quant a les possibles emissions difuses dels productes utilitzats, s'han de minimitzar els possibles efectes sanitaris a la població pròxima. Així mateix, ha de complir el Reial Decret 865/2003, el Reial Decret 140/2003 i el Reial Decret 1620/2007.  
- Risc d'Inundació  
El Servei d'Ordenació del Territori assenyala, en l'informe de 23 de juny de 2015, després d'analitzar les cartografies d'inundabilitat aplicables previstes en el PATRICOVA, que l'àmbit de la modificació no està afectat per risc d'inundació.  
Per tot això, el Servei d'Ordenació del Territori conclou en l'informe mencionat que del Pla Especial no es derivaran efectes significatiu sobre el medi ambient i que l'àmbit d'aquest està afectat per aquest risc i és compatible amb les determinacions normatives del PATRICOVA.  
  
- Forestal  
La Direcció Territorial de Castelló, de la Conselleria d'Agricultura Medi Ambient, Canvi Climàtic i Desenvolupament Rural, emet un informe amb data 18 d'agost de 2015, en què considera les matèries relacionades amb els aspectes i la competència forestal al Pla Especial per a la qualificació de sòl dotacional per a l'ampliació del cementeri d'Arañuel.  
Així mateix, de l'anàlisi de la documentació arreplegada en el pla especial per a la qualificació de sòl dotacional per a l'ampliació del cementeri, dedueix que al terme municipal d'Arañuel no es localitza cap forest gestionada per la Conselleria d'Infraestructures, Territori i Medi Ambient.  
D'acord amb el PATFOR, la zona afectada per l'ampliació del cementeri es projecta sobre un sòl forestal però no és un sòl forestal estratègic.  
Per tant, el dit informe conclou que des d'un punt de vista forestal no es preveu cap incidència sobre el medi natural. Donada l'escassa superfície que comprén l'àmbit del Pla Especial i que la dita superfície està antropitzada per ser una superfície destinada a cementeri i estar la zona d'accés pavimentada.  
- Xarxa Natura 2000  
La Direcció Territorial de Castelló, de la Conselleria d'Agricultura Medi Ambient, Canvi Climàtic i Desenvolupament Rural, com a òrgan gestor de la Xarxa Natura 2000 a la Comunitat Valenciana, ha analitzat el contingut de la documentació aportada, i conclou que no suposa una afectació sobre comunitats botàniques o faunístiques d'especial interés mediambiental o espècies protegides, endèmiques, en perill d'extinció o de distribució escassa o puntual en el context provincial o de la Comunitat Valenciana. En aquest sentit, les actuacions que es pretenen dur a terme i de la correcta execució del projecte presentat no s'espera efectes negatius sobre la Xarxa Natura 2000; considera que el projecte és compatible amb l'adequada gestió del LIC Curs Alt del Riu Millars (pròxim a uns 200 m) i de la ZEPA Serra d'Espadà, dins de la qual està la zona d'actuació.  
  
Així mateix, la Direcció Territorial de Castelló considera el projecte compatible amb la normativa mediambiental, i es pot continuar la tramitació de conformitat amb allò que s'ha establit en la legislació reguladora, sense necessitat de realitzar una avaluació detallada dels seus efectes sobre Xarxa Natural 2000.  
- Espais Naturals Protegits  
La Direcció Territorial de Castelló, emet un informe de data 18 d'agost de 2015, i conclou que l'actuació prevista en el projecte, està dins de l'àmbit del Pla d'Ordenació de Recursos Naturals (PORN) de la Serra d'Espadà, és compatible prenent en consideració la legislació vigent i d'aplicació a aquest, així com els objectius i les directrius que assenyala el Decret 218/1997, de 30 de juny, del Govern Valencià, pel qual s'aprova el PORN de la Serra d'Espadà i la normativa derivada de la Directiva 92/43/ CEE, del Consell, de 21 de maig de 1992, relativa a la conservació dels hàbitats naturals i de la fauna i flora silvestres.  
  
- Patrimoni  
La Unitat d'Inspecció del Patrimoni Cultural Valencià, de la Direcció Territorial d'Educació, Cultura i Esports de Castelló, emet un informe amb data 18 de juny de 2015, en el qual considera que no es coneix en la zona objecte del Pla Especial cap bé immoble d'interés cultural ni jaciment arqueològic.  
- Infraestructura Verda i Paisatge  
Des del Servei d'Infraestructura Verda i Paisatge, d'acord amb l'informe de data 18 de febrer de 2016, s'informa que sí que és de preveure que la proposta tinga incidència en el paisatge en tant que l'ampliació del cementeri podria afectar la percepció de la imatge tradicional del nucli urbà (recurs paisatgístic d'alt valor) i el seu entorn.  
  
Per això d'acord amb l'article 6 de la LOTUP, el Pla Especial haurà de contindre criteris condicionants per a l'execució de l'ampliació que garantisquen, tant l'absència d'efectes significatius, com la integració paisatgística de les actuacions a realitzar. Per tant es completarà la normativa en els aspectes següents:  
- Condicions estètiques de l'ampliació semblants a la del cementeri actual, de manera que es preserve la imatge existent.  
- Adequació a la topografia i a la vegetació existents, considerant-los referents del projecte i mantenint el patró d'implantació del cementeri actual.  
  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/ 42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afectació sobre elements del patrimoni natural i cultural i tenint en compte el resultat de les consultes realitzades, es pot concloure que el procediment d'avaluació ambiental simplificada és suficient per a determinar que la proposta del Pla Especial per a la Qualificació de Sòl Dotacional per a l'Ampliació del Cementeri de l'Ajuntament d'Arañuel, no presenta efectes significatius sobre el medi ambient.  
D'acord amb allò que s'hi ha exposat, es resol: emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica del Pla Especial per a la Qualificació de Sòl Dotacional per a l'Ampliació del Cementeri de l'Ajuntament d'Arañuel d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació del pla d'acord amb la normativa sectorial, si bé hauran de complir-se les següents condicions a introduir en el document:  
- Ha de complir allò que s'ha estipulat en l'apartat segon de l'article 42 del Decret 39/2004, de 25 de febrer, del Consell de la Generalitat, pel qual s'aprova el Reglament pel qual es regulen les pràctiques de policia sanitària mortuòria en l'àmbit de la Comunitat Valenciana, que estableix «en tot cas, l'emplaçament haurà de garantir un perímetre de protecció de 25 metres d'amplària que, quan hi haja planejament, ha d'estar qualificat com a zona dotacional, i lliure de qualsevol classe de construccions».  
- D'acord amb l'informe del Servei d'Infraestructura Verda i Paisatge l'actuació no alterarà la percepció de la imatge tradicional del nucli urbà (recurs paisatgístic d'alt valor) i el seu entorn, i preservarà especialment:  
- Condicions estètiques de l'ampliació semblants a la del cementeri actual, de manera que es preserve la imatge existent.  
- Adequació a la topografia i a la vegetació existents, considerant-les referents del projecte i mantenint el patró d'implantació del cementeri actual.  
Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que s'hi ha exposat, la Comissió d'Avaluació Ambiental, acorda: emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica del Pla Especial per a la Qualificació de Sòl Dotacional per a l'Ampliació del Cementeri de l'Ajuntament d'Arañuel, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Objecte: Modificació Puntual del Pla General creació nova zona d'implantació dotacional privada Residencial Roig Alfonso.  
Promotor: Ajuntament de Bétera.  
Autoritat substantiva: Comissió Territorial d'Urbanisme de València i Ajuntament.  
Localització: Bétera (València).  
Núm. expedient: 121/4091-EMW.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
  
Vista la proposta de l'Informe Ambiental i Territorial Estratègic de la Modificació Puntual del Pla General creació d'una nova zona d'implantació dotacional privada Residencial Roig Alfonso a Bétera, en els termes següents:  
  
A. Antecedents  
L'Avaluació Ambiental Estratègica és l'instrument de prevenció, establit en la Directiva 2001/ 42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la LOTUP s'estableix (art. 46), que seran objecte d'aquesta avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública i l'elaboració i l'aprovació de la qual siga exigida per una disposició legal o reglamentària o acord del Consell, i complir els supòsits de l'apartat 1 del dit article.  
D'acord amb allò que s'ha estipulat en l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això amb la consulta prèvia a les administracions públiques afectades i d'acord amb les fases de la tramitació exposades en l'article 49.  
  
  
B. Document inicial estratègic  
B.1) Documentació aportada  
El Servei Territorial d'Urbanisme de la Conselleria d'Intraestructures, Territori i Medi Ambient remet el 9 de juny de 2015 la sol·licitud per a l'inici del procediment d'avaluació ambiental i territorial estratègica de la Modificació Puntual del Pla General creació d'una nova zona d'implantació dotacional privada Residencial Roig Alfonso.  
La documentació presentada consistia en un document en format paper i digital CD, on s'adjuntava document inicial estratègic i esborrany de la Modificació Puntual del Pla General.  
Revisada la documentació, es comunica per mitjà d'un escrit de 22 de juny de 2015 l'obertura de l'expedient 121/2633-AMT a l'Ajuntament de Bétera.  
B.2) Informació territorial  
El municipi de Bétera, situat a la comarca del Camp del Túria a la província de València, té una població de 21.566 habitants (segons l'IVE a 0 0 1.01.2013). La superfície del terme municipal és de 75,1 km². Se situa a una altitud de 102 msnm i a una distància de 14 km de la capital de la província.  
Limita amb els termes municipals de la Pobla de Vallbona a l'oest; Serra i Náquera al nord; Moncada i València a l'est; i Godella, Paterna, San Antonio de Benagéber i l'Eliana al sud.  
Bétera està situada en el vessant sud de la Serra Calderona, a 23 km del mar Mediterrani, en la zona limítrofa amb l'horta valenciana. Té una superfície amb lleugeres ondulacions, i arriba als 156 msnm al punt més alt, i destaca el barranc de Carraixet que el travessa de nord-oest a sud-est. La seua situació geogràfica entre el mar i la serra li proporciona un microclima, que és el més suau de la comarca, i els vents dominants són el de Llevant i el de Ponent. Les pluges apareixen principalment a la tardor i a la primavera.  
La superfície cultivada és del 78 % del terme, majoritàriament és de regadiu i dedicada al cultiu dels tarongers. Quant al secà encara es conserva una part del cultiu de garroferes, oliveres i ametlers.  
  
B.3) Planejament vigent  
El Pla General d'Ordenació Urbana de Bétera va ser aprovat per la Comissió Territorial d'Urbanisme amb data 29 de març de 2000, posteriorment s'han aprovat diverses modificacions.  
El dit pla general va ser avaluat ambientalment per mitjà de declaració d'impacte ambiental (Exp. 545/99-AIA), formulada amb caràcter favorable als efectes ambientals i supeditada al compliment d'una sèrie de condicions.  
B.4) Objecte de la modificació  
El principal objectiu de la present Modificació Puntual del Pla General d'Ordenació Urbana (PGOU) de Bétera és establir una zona d'ordenació en sòl no urbanitzable destinada a albergar una dotació privada assistencial de xarxa secundària. Per a això, la modificació puntual actua sobre les determinacions contingudes en el capítol II, ordenació detallada dels terrenys destinats a dotacions de titularitat pública i privada, de les Normes d'Ordenació Detallada del PGOU de Bétera, fins que no es modifica la classificació del sòl en l'àmbit afectat, que es manté com a sòl no urbanitzable.  
  
B.5) Justificació de la modificació  
La Fundació Roig Alfonso de la Comunitat Valenciana és una entitat amb fins socials i sense ànim de lucre dedicada a la integració sociolaboral de les persones amb discapacitat intel·lectual. La història d'aquesta entitat comença quan va entrar en funcionament la Residència Roig Alfonso en una parcel·la localitzada en la Partida del Pla de les Andanes del terme municipal de Bétera.  
Aquesta parcel·la (amb referència cadastral 14823Q226439962452XN, polígon 14 dels de rústica de Bétera) té una extensió de 40.044 m², dels quals 35.844 m² (el 89,5 %) està ocupada per cultius de cítrics, 1.435 m² (el 3,5 %) corresponen a edificacions (un edifici principal i dos auxiliars) i la resta, 2.765 m² (el 7 %), són zones urbanitzades. Les activitats de la Fundació es desenvolupen en l'extrem oriental d'aquesta parcel·la, en una superfície aproximadament de 8.478 m², en la qual es localitzen les edificacions, les zones urbanitzades mencionades i algunes àrees ocupades per cítrics.  
L'edificació principal, destinada a centre assistencial, resulta de la rehabilitació d'una antiga masia, la Masia del Famós, com a conseqüència de la necessària intervenció en virtut de l'anterior estat de conservació i de l'adequació a les activitats exercides per la Fundació. Ocupa una superfície de 1.325 m² en una única planta i està disposada per a un ús principal de caràcter assistencial complementat amb un ús secundari de taller ocupacional vinculat al primer.  
L'objecte del centre assistencial es fonamenta a oferir un lloc de convivència a través del qual les persones amb discapacitat puguen rebre una atenció assistencial i educativa integral. Disposa d'habitacions per a internats en cas de necessitat, així com la resta de dependències que fan falta per a la correcta atenció (cuina, menjador, saló de jocs, gimnàs de rehabilitació, farmaciola, etc.). Com a ús complementari a l'atenció assistencial, s'exerceix una activitat de taller per a afavorir la integració sociolaboral de les persones amb discapacitat. L'activitat de taller funciona com a centre ocupacional i com a Centre Especial d'Ocupació, on l'activitat principal és el muntatge de peces ceràmiques.  
  
La major de les edificacions auxiliars alberga la maquinària necessària per al funcionament del centre assistencial i la zona agrícola (calderes, depòsits de fuel, potabilitzadora d'aigua, transformador elèctric i reg per goteig) i la menor, per la seua proximitat amb la piscina, conté una depuradora i uns lavabos.  
La part urbanitzada disposa de sendes pavimentades d'accés a les edificacions, així com una zona on està la piscina abans al·ludida i dos pistes esportives multiús. Aquestes instal·lacions funcionen com a serveis esportius adscrits a l'activitat assistencial per a permetre el correcte desenvolupament psicomotriu de les persones dependents.  
Cal assenyalar que en l'actualitat les instal·lacions de la Fundació disposen de tots els serveis necessaris (electricitat, proveïment d'aigua, sanejament, arreplega de residus, etc.) i que l'accés es realitza a través de camins rurals existents poc freqüentats, de manera que el trànsit generat, per un altre costat de molt baixa intensitat, no interfereix de cap manera amb les activitats que es desenvolupen en l'àrea pròxima.  
  
Les instal·lacions tenen llicència d'activitat en vigor (com a residència per a minusvàlids psíquics adults) concedida per la Comissió de Govern Municipal de l'Ajuntament de Bétera amb data 21 de setembre de 1992 (és a dir, amb anterioritat a l'aprovació del vigent PGOU).  
  
Doncs bé, d'acord amb el PGOU vigent, la parcel·la en què s'exerceixen les activitats dutes a terme per la Fundació Roig Alfonso està inclosa en terrenys qualificats com a sòl no urbanitzable objecte de protecció per productivitat agrícola, en la categoria de Grau 1. Aquesta és la qualificació de major extensió al municipi de Bétera, i d'acord amb l'article 72 de la secció tercera, sòl no urbanitzable objecte de protecció per productivitat agrícola, del capítol VI, Ordenació del Sòl No Urbanitzable, de les Normes d'Ordenació Estructural del PGOU, en el qual es regula aquesta zona d'ordenació en sòl no urbanitzable, la categoria Grau 1, «comprén amplis espais lliures d'edificació i allunyats de nuclis urbans que, amb independència del potencial agrícola, resulten els més adequats del municipi per a la implantació d'activitats que hagen d'emplaçar-se allunyades de la població».  
  
En aquest sentit i en el cas que ens ocupa, el fet que el centre assistencial s'emplace en un entorn eminentment rural els permet a les persones que necessite aquest tipus d'ajudes, no sols relacionar-se amb la naturalesa en una localització saludable i assossegada, allunyada de la voràgine urbana, sinó conviure en proximitat amb la realitat agrícola de l'Horta Nord valenciana, la qual cosa es constitueix com un pilar fonamental per a l'èxit de les activitats exercides per la Fundació.  
Assentada l'adequació de l'emplaçament de les instal·lacions de la Fundació Roig Alfonso en sòl no urbanitzable objecte de protecció per productivitat agrícola, en la categoria de Grau 1, sorgeix la qüestió de la compatibilitat de l'ús implantat a allò que s'ha indicat en el PGOU.  
En primer lloc, quant a la naturalesa de l'ús, d'acord amb l'article 59. Classes d'Usos Detallats de les Normes d'Ordenació estructural del PGOU, dins de l'Ús Global Dotacional s'arreplega l'Ús Detallat Assistencial, que es defineix com «l'activitat per a la prestació d'assistència especialitzada, no estrictament sanitària, a les persones, per mitjà dels serveis socials ».  
Per tant, pareix clar que les activitats que exerceix la Fundació Roig Alfonso en les seues instal·lacions de Bétera poden enquadrar inequívocament dins de l'ús global dotacional, i més en concret, dins de l'ús particularitzat assistencial.  
En segon lloc, s'ha de comprovar si l'Ús Particularitzat Assistencial està entre els compatibles en el sòl no urbanitzable objecte de protecció per productivitat agrícola, en la categoria de Grau 1.  
En aquest sentit, la ja esmentada secció tercera del capítol VI de les Normes d'Ordenació  
Estructural del PGOU, en l'article 73 indica literalment:  
  
«Article 73. Règim General d'usos detallats, compatibles i incompatibles  
A-Zones de Grau 1.  
1. Usos compatibles:  
a) Sense prèvia Declaració d'Interés Comunitari: habitatge unifamiliar aïllat vinculat a l'explotació agrícola, agrícola, ramader intensiu, cinegètic, activitats de serveis vinculades funcionalment a les carreteres i previstes en l'ordenació sectorial d'aquestes i subministrament de carburant i infraestructures i serveis públics territorials de titularitat pública.  
b) Amb la Declaració d'Interés Comunitari prèvia: xicotet magatzem, hostalatge, hostaleria i restauració, aparcament, cultural administratiu, i infraestructures i serveis públics territorials de titularitat privada.  
2. Usos incompatibles: tots els altres.»  
  
Com es pot veure, en no estar l'ús assistencial entre els expressament declarats com a compatibles en aquesta classe de sòl, es pot dir que aquest ús resulta incompatible, amb la qual cosa les activitats exercides per la Fundació, en una primera aproximació, no tindrien la necessària cobertura urbanística del PGOU, i val la pena recordar que la Fundació té llicència d'activitat concedida per l'Ajuntament de Bétera amb caràcter previ a l'aprovació del PGOU. Aquesta és la principal (i quasi l'única) problemàtica que es pretén resoldre per mitjà de la present modificació puntual.  
Per a la seua resolució, la modificació puntual que es proposa consisteix a incorporar una nova secció, la secció tercera, zones destinades a dotacions privades preexistents, al capítol II, Ordenació detallada dels terrenys destinats a dotacions, de titularitat pública i privada, de les Normes d'Ordenació Detallada del PGOU, que permeta la creació d'una nova zona d'ordenació en el sòl no urbanitzable a fi d'incorporar les instal·lacions de la Fundació Roig Alfonso, en la seua configuració actual, a la Xarxa Secundària de Dotacions del municipi, i dotar així les activitats exercides per la Fundació en les seues instal·lacions de Bétera del corresponent suport urbanístic del PGOU.  
  
En aquest sentit, i addicionalment, la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP) permet la integració de dotacions privades existents en la xarxa primària o secundària de dotacions d'un municipi d'acord amb l'article 37 de la LOTUP.  
B.6) Consideració d'alternatives  
Per a la proposta de modificació es prenen en consideració únicament dos alternatives.  
La primera és no actuar, és a dir, mantindre les prescripcions del PGOU vigent com estan en l'actualitat.  
La segona, que és la que pretén desenvolupar la modificació proposada, és definir una zona d'ordenació en SNU de Bétera en la qual es localitze una dotació assistencial privada, que passarà a formar part de la Xarxa Secundària de Dotacions del municipi.  
- Alternativa 0  
Aquesta alternativa consisteix a mantindre el vigent PGOU sense modificació.  
Com a conseqüència, les instal·lacions de la Fundació a Bétera, que com s'ha dit disposen de llicència d'activitat en vigor (com a residència per a minusvàlids psíquics adults) concedida per la Comissió de Govern Municipal de l'Ajuntament de Bétera amb data 21 de setembre de 1992, no disposarien de la cobertura urbanística del PGOU de l'any 2000 per al desenvolupament de les activitats que en aquestla es localitzen, en no estar l'ús assistencial entre els expressament declarats com a dominant o compatibles en el sòl no urbanitzable objecte de protecció per productivitat agrícola, que és la classificació dels terrenys en què es localitzen aquestes instal·lacions d'acord amb l'instrument de planejament municipal vigent.  
En aquest cas, es donaria la situació que una activitat d'eminent interés social com és la que desenvolupa la Fundació Roig Alfonso en les instal·lacions de Bétera quedaria en situació de «No compatible plenament amb el Planejament», d'acord amb allò que s'ha indicat en l'article 47 de les Normes d'Ordenació Estructural del PGOU.  
- Alternativa 1  
L'alternativa 1 consisteix a definir unes noves zones d'ordenació en sòl no urbanitzable destinades a albergar equipaments o dotacions de titularitat privada prèviament existents a l'aprovació del PGOU, i que no són objecte de regulació per aquest, a l'empara d'allò que s'ha indicat en l'article 37 de la Llei 5/2014, de 25 de juliol, de la Generalitat d'Ordenació del Territori, Urbanisme i Paisatge, de la Comunitat Valenciana (LOTUP).  
Aquesta és l'alternativa que es considera com a vàlida en la proposta de modificació.  
Aquests equipaments o dotacions privades prèviament existents quedaran inclosos en zones d'ordenació de destinació especialitzada pertanyents a alguna de les classes següents:  
a) Zones d'ús educatiu cultural (clau «ED\*»)  
b) Zones d'ús esportiu recreatiu (clau «RD\*»)  
c) Zones d'ús assistencial (clau «TD\*»)  
d) Zones d'ús administratiu institucional («AD\*»)  
e) Zones d'ús infraestructures serveis urbans («ID\*»)  
En aquesta línia, la modificació proposada definix a més una zona d'ordenació destinada a una Dotació Assistencial Privada, STD-01\*, a fi d'incorporar les instal·lacions de la Fundació Roig Alfonso, en la seua configuració actual, a la Xarxa Secundària de Dotacions del municipi.  
  
L'àmbit territorial d'aquesta alternativa es correspon amb l'indicat en la modificació puntual. La seua superfície és de 8.478 m².  
El contingut de la modificació es materialitza en la incorporació d'una nova secció, la secció tercera, al capítol II, Ordenació detallada dels terrenys destinats a dotacions, de titularitat pública i privada, de les Normes d'Ordenació Detallada del PGOU. La dita secció tercera, amb el títol de Zones destinades a dotacions privades preexistents, presenta la redacció literal següent:  
  
«NORMES D'ORDENACIÓ DETALLADA DEL PGOU  
  
CAPÍTOL II  
Ordenació detallada dels terrenys destinats a dotacions, de titularitat pública i privada  
  
Secció tercera  
Zones destinades a dotacions privades preexistents  
  
Article 42bis.1 Àmbit de la normativa  
Són terrenys destinats pel planejament per a l'allotjament d'equipaments i dotacions de titularitat privada prèviament existents a l'aprovació del PGOU, i que no són objecte de regulació en altres seccions, a l'empara d'allò que s'ha indicat en l'article 37 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
  
Dins d'aquesta categoria, es podrà integrar equipaments o dotacions privades en zones d'ordenació de destinació especialitzada incloses en alguna de les classes següents:  
a) Zones d'ús educatiu cultural (clau «ED\*»)  
b) Zones d'ús esportiu recreatiu (clau «RD\*»)  
c) Zones d'ús assistencial (clau «TD\*»)  
d) Zones d'ús administratiu institucional («AD\*»)  
e) Zones d'ús infraestructures serveis urbans («ID\*»)  
(El superíndex «\*» s'utilitzarà per a indicar que es tracta de dotacions de titularitat privada).  
  
Dins de cada classe, s'identificarà cada dotació privada amb la sigla que li correspon en funció de la destinació especialitzada, precedida amb la lletra P o S segons es tracte d'una dotació de xarxa primària o de xarxa secundària, i seguides del numeral corresponent.  
La regulació específica d'aquestes zones d'ordenació, quant a règim d'usos, paràmetres físics i condicions detallades de l'edificació, es realitzarà per mitjà d'allò que s'ha indicat en aquesta secció, o a falta d'això, per mitjà d'ordenança municipal.  
Quan es propose un canvi d'ús d'aquests sòls dotacionals privats, caldrà ajustar-se a allò que s'ha indicat en l'article 37 de la LOTUP.  
Els terrenys inclosos en aquesta categoria no podran computar als efectes de complir els estàndards mínims de dotacions públiques del municipi.  
  
Article 42.bis2. Regulació Específica de la Zona d'Ordenació d'Ús Assistencial STD-01\*  
  
Article 42.bis.2.1. Àmbit d'aplicació  
L'àmbit territorial d'aquesta zona d'ordenació és el grafiat en el pla d'ordenació núm. 1 de la present modificació puntual.  
Les dotacions incloses en aquesta zona d'ordenació passaran a formar part de la Xarxa Secundària de Dotacions del municipi.  
  
Article 42.bis.2.2. Règim General d'Usos Detallats de l'Edificació: dominant o principal, compatibles i incompatibles  
a) Ús dominant  
L'ús detallat principal, o característic dels terrenys compresos en aquesta zona, és l'ús detallat assistencial, tal com aquest queda definit en l'article 59.E de les Normes d'Ordenació Estructural del PGOU.  
  
b) Usos compatibles  
Es consideren usos compatibles l'ús detallat agrícola i l'ús detallat forestal. També es consideren compatibles aquells usos detallats necessaris per a la millor prestació de l'ús dotacional dominant i sempre que estiguen lligats a aquest, com són l'ús sanitari, l'ús educatiu, l'ús activitat artesanal, l'ús taller i l'ús xicotet magatzem, tal com aquests queden definits en l'article 59 de les Normes d'Ordenació Estructural del PGOU, o altres d'anàlegs amb aquests fins.  
  
c) Usos incompatibles  
Es consideren usos incompatibles tots els altres no mencionats en apartats anteriors  
  
Article 42bis.2.3. Paràmetres físics i condicions particulars de l'edificació  
1. Els paràmetres físics a què ha de sotmetre's l'edificació en la zona d'ordenació STD-01\* seran els necessaris per a permetre l'adequat exercici de l'ús detallat principal, amb l'única limitació de no poder superar les construccions l'altura reguladora, que es fixa en 7,00 metres.  
  
2. L'edificabilitat dotacional privada de la zona d'ordenació STD-01\* és la que resulta del còmput de les construccions ja existents en la zona d'ordenació amb anterioritat a l'aprovació de la present modificació puntual, incrementada en un 10 %. El valor de la dita edificació dotacional privada és l'arreplegat en la corresponent fitxa de zona.  
  
3. D'acord amb allò que s'ha indicat en l'annex IV, l'epígraf II.2.1, de la LOTUP, l'edificabilitat bruta (EB) de la zona d'ordenació STD-01\* és igual a zero, en no considerar-se edificabilitat destinada a usos lucratius. Com a conseqüència, i d'acord amb allò que s'ha indicat en l'annex IV, l'epígraf II.2.2, de la LOTUP, l'Índex d'Edificabilitat Bruta (IEB) de la zona d'ordenació STD-01\* també és igual a 0.  
4. D'acord amb allò que s'ha indicat en l'annex IV, l'epígraf II.3.1, de la LOTUP, l'edificabilitat neta (EN) en la parcel·la corresponent a la zona d'ordenació STD-01\* és igual a zero, en no considerar-se edificabilitat destinada a usos lucratius. Com a conseqüència, i d'acord amb allò que s'ha indicat en l'annex IV, l'epígraf II.3.2, de la LOTUP, l'Índex d'Edificabilitat Neta (IEN) de la zona d'ordenació STD-01\* també és igual a 0.»  
  
C. Possibles efectes sobre el medi ambient  
Atenent els aspectes inclosos en el document inicial estratègic i consultat el sistema d'informació geogràfica d'aquesta Conselleria s'aprecien els següents aspectes ambientals que podrien veure's afectats per la modificació:  
- Impactes sobre el medi físic.  
La modificació del PGOU creació d'una nova zona d'ordenació destinada a implantació d'una dotació assistencial privada Residencial Roig Alfonso, correspon a un àmbit de 40.044 m², classificats com a sòl no urbanitzable de protecció agrícola en el pla general vigent. D'aquests, la zona on s'exerceixen les activitats de la fundació i que es planteja el canvi a dotacional correspon a una superfície de 8.478 m² en l'extrem oriental de la parcel·la.  
En la seua condició vigent de sòl no urbanitzable, cartografia SIOSE sí que determina l'ús actual com a equipament, junt amb zona verda i construccions diverses. La fisiografia presenta un terreny completament pla tant en l'àmbit com en els terrenys agrícoles adjacents. La litologia de la parcel·la està formada fonamentalment per materials llimosos.  
  
- Impactes sobre el medi biòtic.  
L'actuació proposada a priori no afecta cap vegetació natural, ni espècies protegides de flora o fauna. Així mateix tampoc es localitza en l'àmbit cap tipus de sòl forestal ni muntanya pública.  
No hi ha cap afectació en l'àmbit de la modificació a la Xarxa Natura 2000.  
- Afectacions territorials.  
En l'àrea afectada per la modificació ja figura com a sòl urbanitzable en el pla general vigent, sense que es detecte en l'àmbit cap infraestructura viària ni camins ramaders.  
- Exposició a riscos ambientals.  
Els terrenys afectats per la modificació no estan exposats a risc de lliscament, subsidència o col·lapse. Tampoc estan subjectes a risc sísmic o d'incendis forestals. L'erosió actual és molt baixa en la major part de l'àmbit (0-7 t/ha/any), mentre que l'erosió potencial és moderada (15-40 t/ha/any). La vulnerabilitat a aqüífers és baixa en tot l'àmbit de la modificació.  
- Impactes sobre el patrimoni.  
No hi ha cap afectació, tan sols de manera indirecta, sobre elements del patrimoni cultural o zones amb algun valor paleontològic.  
  
D. Consultes realitzades  
Per part d'aquesta Direcció General s'han sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració Consultada  
22/06/15 Conselleria d'Infraestructures, Territori i Medi Ambient.  
Servei d'Urbanisme. Direcció Territorial   
de València.  
22/06/15 26/01/16  
24/02/16 Conselleria d'Infraestructures, Territori i Medi Ambient.  
SubGral d'Ordenació, Planificació i ATE. Infr. Verda i Paisatge  
22/06/15 06/07/15 Conselleria d'Infraestructures, Territori i Medi Ambient.  
SubGral d'Ordenació, Planificació i ATE. PATRICOVA  
22/06/15 Conselleria de Presidència i Agricultura, Pesca, Alimentació i Aigua.  
Servei Territorial d'Agricultura.  
  
  
Els informes rebuts junt amb l'Informe Ambiental i Territorial Estratègic es publicaran en la pàgina web següent:  
http://www.cma.gva.es/eae  
  
E. Valoració dels possibles efectes sobre el medi ambient.  
Analitzat el document inicial estratègic i els informes rebuts, es fa la valoració dels possibles efectes de la present Modificació Puntual del Pla General creació d'una nova zona d'implantació dotacional privada Residència Roig Alfonso de Bétera, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Així, tenint en consideració les característiques de la modificació, per aquesta es pretén establir una zona d'ordenació en sòl no urbanitzable destinada a albergar una Dotació Privada Assistencial de Xarxa Secundària. Per a això, la modificació puntual actua sobre les determinacions contingudes en el capítol II, Ordenació detallada dels terrenys destinats a dotacions de titularitat pública i privada, de les Normes d'Ordenació Detallada del PGOU de Bétera, fins que no es modifique la classificació del sòl en l'àmbit afectat, que es manté com a sòl no urbanitzable.  
Dita la qual cosa, dels informes rebuts s'observen les següents consideracions tant de tipus legal com ambiental que passem a descriure:  
  
- PATRICOVA  
Segons l'informe rebut el 6 de juliol de 2015 del Servei d'Ordenació del Territori de la Subdirecció General d'Ordenació, Planificació i Actuacions Territorials Estratègiques, relatiu al risc d'inundabilitat d'acord amb el Pla d'Acció Territorial de caràcter sectorial sobre prevenció de Risc d'Inundació a la Comunitat Valenciana (PATRICOVA), l'actuació proposada no està afectada per risc d'inundació.  
  
- Infraestructura Verda i Paisatge  
El Servei d'Infraestructura Verda i Paisatge, de la Subdirecció General d'Ordenació del Territori i Paisatge, va emetre un primer informe on s'assenyalava la impossibilitat de valorar l'abast de la modificació proposada pel fet que, ja que la modificació se centra en l'anàlisi de l'afectació de la dotació assistencial que motiva la modificació i es desconeix el nombre de dotacions que quedarien emparades per la modificació. Es requeria en aquest documentació específica d'anàlisi relativa a la resta de les dotacions privades existents en el municipi de Bétera.  
  
Posteriorment, es té constància de l'emissió pel secretari municipal de l'Ajuntament de Bétera del certificat de data 11 de febrer de 2016, relatiu a un informe que dóna compte de la inexistència d'instal·lacions destinades a ús assistencial legalment implantades anteriors a l'aprovació del PGOU de Bétera situades en SNU, excepte l'equipament dotació de la Fundació Roig Alfonso.  
Amb açò, quedaria justificat l'abast de la modificació relatiu a la introducció de l'ús dotacional de tipus assistencial i la seua regulació, però no així de la resta d'usos dotacionals (educatiu cultural, esportiu recreatiu, administratiu institucional, infraestructures Serveis Urbans) que quedarien regularitzats amb la modificació.  
Per això, reiterant que basant-se en la documentació elaborada l'ús assistencial STD-01\* pareix compatible amb la infraestructura verda i paisatge del municipi, es considera viable la introducció de la «Zona d'ús Assistencial (clau «TD»), amb la regulació proposada en l'article 42.bis2 de la normativa urbanística.  
Respecte a la resta de possibles usos dotacionals privats preexistents, i atés que no ha sigut avaluada la seua afectació sobre la infraestructura verda i paisatge, es reitera al seu torn que per a viabilitzar-los, seria necessari justificar la seua existència, ubicació i possible afectació sobre la infraestructura verda municipal i sobre les unitats de paisatge del municipi i la zonificació del sòl establida pel pla general.  
- Urbanisme  
D'acord amb l'informe de 6 de juliol de 2015, del Servei Territorial d'Urbanisme de València, en l'àmbit de les seues competències no pareix que la modificació haja de tindre efecte significatiu sobre el medi ambient.  
Des del punt de vista urbanístic, la modificació puntual afecta l'ordenació estructural a l'alterar l'ordenació del SNU, per la qual cosa l'aprovació definitiva serà autonòmica.  
Per tant, en la fase procedimental posterior s'haurà d'incloure la normativa reguladora pròpia exclusivament de l'ús de nova creació, és a dir assistencial; no ha de preveure usos que no s'hagen previst en l'objecte de la modificació ni en la justificació del document, com així es planteja en l'article 42bis. El nou ús proposat, a més ha de ser denominat segons la classificació establida en l'annex IV de la LOTUP, que en concret estableix per a l'ús sanitari assistencial la denominació «QS». En considerar-se de la xarxa secundària i de caràcter privat, la denominació correcta seria «SQS\*».  
A més, es fixaran les normes bàsiques que regulen l'ús, definint aprofitament admissible, intensitats, altura màxima, ocupació màxima de parcel·la, etc., d'acord amb l'article 26 de la LOTUP, tot això sense referència expressa a l'edificació ara existent.  
  
F. Determinació de l'existència d'efectes significatius  
Segons estableix l'article 46 de la LOTUP l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, amb la consulta prèvia a les administracions públiques afectades, i amb les consideracions a què es refereix l'article 51 de la LOTUP.  
En el cas de la Modificació Puntual del Pla General creació d'una nova zona d'implantació dotacional privada Residència Roig Alfonso de Bétera, per tractar-se d'una modificació menor de pla i perquè l'àmbit municipal afectat per la modificació es correspon amb una zona de reduïda extensió sobre sòl no urbanitzable (8,478 m²).  
  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'Ordenació del Territori, Urbanisme i Paisatge (LOTUP) considera:  
- Que de la Modificació Puntual del Pla General creació d'una nova zona d'implantació dotacional privada Residència Roig Alfonso de Bétera no suposa una magnitud important, a causa de l'àrea objecte de la modificació ni a la població que pot veure's afectada; tampoc representa cap vulnerabilitat davant de característiques naturals, i en definitiva, el pla tal com es presenta és pertinent quant a la integració de consideracions mediambientals, a fi de promoure el desenvolupament sostenible en el seu àmbit; i que per tant no es deriven efectes ambientals significatius.  
Així doncs, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'aquesta Conselleria, es pot determinar, respecte de la Modificació Puntual del Pla General creació d'una nova zona d'implantació dotacional privada Residència Roig Alfonso de Bétera, que el procediment d'avaluació simplificada és prou per a determinar que no presenta efectes significatius sobre el medi ambient, i compleix les determinacions exposades en el present document.  
  
  
G. Proposta d'acord  
Atenent el que estableix l'article 51.2 b) de la LOTUP, i ja que la modificació puntual avaluada no té efectes significatius en el medi ambient i el territorial se sotmet al procediment simplificat d'avaluació:  
  
D'acord amb allò que s'hi ha exposat es resol: emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la Modificació Puntual del Pla General creació d'una nova zona d'implantació dotacional privada Residència Roig Alfonso de Bétera, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la dita modificació d'acord amb la normativa sectorial, sempre que s'ajuste a allò que s'ha descrit en la documentació presentada així com al que estableix la legislació vigent i als informes emesos respecte d'això, i es consideren les determinacions per a l'aprovació definitiva següents:  
  
- En l'àmbit de la normativa reguladora desenvolupada en l'article 42bis.1 únicament es consideraran les zones d'ús assistencial (clau «TD») la regulació específica i els paràmetres edificatoris de les quals arrepleguen els articles 42bis.2 i 42bis.3.  
- Quant a aspectes urbanístics, haurà d'atendre a allò que s'ha indicat en l'informe del Servei Territorial d'Urbanisme, atés que el pla afecta l'ordenació estructural, la competència per a la seua aprovació serà autonòmica, d'acord amb l'article 42.2c de la LOTUP.  
Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la Modificació Puntual del Pla General creació d'una nova zona d'implantació dotacional privada Residència Roig Alfonso de Bétera, en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que s'hi ha exposat, la Comissió d'Avaluació Ambiental, acorda: Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la Modificació Puntual del Pla General creació d'una nova zona d'implantació dotacional privada Residència Roig Alfonso de Bétera, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 124/5353-EMU.  
Títol: Estudi de detall parcel·la dotacional privada sanitària assistencial S-1 del PGOU.  
Promotor: Ajuntament de la Vila Joiosa.  
Autoritat substantiva: Ajuntament de la Vila Joiosa.  
Localització: la Vila Joiosa (Alacant).  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
Vista la proposta de l'Informe Ambiental i Territorial Estratègic de l'Estudi de Detall Parcel·la Dotacional Privada Sanitària Assistencial S-1 del Pla General d'Ordenació Urbana (PGOU) de la Vila Joiosa, en els termes següents:  
  
El 12 de juny de 2015 ha entrat en el Registre General de la Conselleria d'Infraestructures Territori i Medi Ambient, remesa per l'Ajuntament de la Vila Joiosa, la sol·licitud d'inici d'avaluació ambiental estratègica en relació amb l'Estudi de Detall Parcel·la Dotacional Privada Sanitària Assistencial S-1 del Pla General d'Ordenació Urbana (PGOU) del mencionat municipi.  
  
1. Documentació presentada  
La sol·licitud d'inici s'acompanya, en format paper, de l'esborrany de l'Estudi de Detall (ED) i del document inicial estratègic amb el contingut previst en els apartats 50.1 i 50.2 de la LOTUP, per considerar l'òrgan promotor que resulta d'aplicació el procediment simplificat. El 17 de juliol de 2015 té entrada la documentació en suport digital.  
  
  
2. Planejament vigent, antecedents i expedients relacionats  
El planejament vigent a la Vila Joiosa és el PGOU aprovat definitivament per la Comissió Territorial d'Urbanisme (CTU) en sessió de 7 d'abril de 1999 (BOP 30.07.1999). El dit pla va ser sotmés a tràmit d'avaluació ambiental, i es va emetre declaració d'impacte ambiental el 2 de febrer de 1999 (Núm. Exp. 102/1475-MVJ).  
Prèviament a l'aprovació del PGOU, s'havia aprovat definitivament per la Comissió Provincial d'Urbanisme (5.03.1979) i ratificada la vigència per l'Acord de la Comissió Territorial d'Urbanisme d'Alacant (22.06.1988) el Pla Parcial la Cala.  
El Pla General en vigor arreplega l'àmbit denominat TU-13 la Cala, classificat com a sòl urbà, amb l'ordenació resultant del Pla Parcial la Cala, desenvolupat amb l'anterior planejament. Al seu torn, en la disposició addicional primera (Planejament de Desenvolupament que es manté) es refereix al Pla Parcial la Cala i indica: «Es mantenen les edificabilitats i els paràmetres bàsics de l'ordenació detallada del Pla Parcial la Cala [...] S'inclou en el sòl urbà amb la qualificació de TU-13 La Cala, Turístic Intensiu [...]»  
El 20 d'octubre de 2005 el Ple de la Corporació va aprovar el Pla de Reforma Interior de Millora TI13 i M20 del PP-1, que afecta l'àmbit del present estudi de detall, i el 17 de maig de 2007, s'aprova definitivament per Resolució del conseller d'Obres Públiques, Urbanisme i Transport el Pla de Reforma Interior M20 i TI13 La Cala 2 (BOP 14.08.2007).  
  
3. Objecte i justificació de l'estudi de detall  
L'àmbit afectat per l'estudi de detall està en la part nord del terme, en la zona pròxima al municipi contigu, Finestrat. Comprén la parcel·la dotacional privada (sanitària assistencial S-1 i la parcel·la residencial R-5, incloses en l'àmbit del Pla de Reforma Interior M20 i TI13 La Cala 2.  
Aquesta unitat urbana se situa concretament entre l'avinguda Mariners, carrer Marinada i el límit del Pla Parcial de Millora núm. 2 Cales i Talaies. És de forma irregular, sensiblement triangular i la seua topografia, en lleuger pendent, descendeix en sentit nord-oest a sud-est, cap a la platja.  
S'assenyala en la documentació que la superfície, segons mesurament recent, és de 3.868 m², un poc inferior al que consta en les fitxes cadastrals (3.880 m²); que en la parcel·la S-1 hi ha una xicoteta construcció (de 120 m²) i la parcel·la R-5 està vacant i que l'àmbit està totalment urbanitzat.   
L'objecte de l'Estudi de Detall és reajustar la volumetria de la parcel·la S-1 que resultaria de l'aplicació dels paràmetres urbanístics establits en el Pla Parcial la Cala en 1979 i assumits pel PG vigent (ocupació màxima de parcel·la del 25 % i tres plantes), atés que aquests paràmetres no permeten materialitzar l'aprofitament urbanístic assignat a la parcel·la 3,13 m³/m² equivalent a 1,04 m² sostre/m² sòl.  
Segons recent alçament, la superfície de la parcel·la S-1 és de 1.515 m² a la qual correspon una edificabilitat sobre rasant de 1.575,60 m². Considerant l'ocupació màxima de parcel·la del 25 %, per a esgotar aquesta se superarien les 4 plantes, i 3 és el màxim permés.  
  
El Pla General preveu possibles desajustos en assumir-se antigues regulacions i per als equipaments i dotacions comunitàries, estableix en les seues ordenances (l'art. 77 i l'art. 19), que justificadament i per mitjà d'Estudi de Detall (figura prevista en l'art. 7), alguns paràmetres (ocupació o posició en parcel·la, altura...) puguen ser reajustats sense incrementar l'aprofitament urbanístic.  
En l'Estudi de Detall presentat es proposa mantindre el nombre de plantes i fixar una ocupació màxima de parcel·la del 50 % en planta baixa i del 40 % en plantes de pis, que, amb la definició d'altres paràmetres, conformen les Ordenances particulars de la parcel·la Sanitària Assistencial Privada S-1.  
Com a alternatives es fa referència a tres opcions:  
- Alternativa 0 (planejament existent). No es planteja com una possibilitat ja que és impossible esgotar l'edificabilitat sense modificar algun dels seus paràmetres. La màxima ocupació en planta és 378,75 m² (1.515 m² x 0,25) i la màxima edificabilitat assolible seria de 1.136,25 m² sostre (378,75 m² sòl x 3 plantes) < 1.575,60 m² sostre (1.515 m² sostre x 1,04 m² sostre/m² sòl).  
- Alternativa 1 (modificació del nombre de plantes)  
L'edificabilitat que correspon a la parcel·la urbanitzada 1.575,60 m² de sostre (1.515 m² sòl x 1,04 m² sostre/m² sòl) distribuïts, sobre el 25 % de la parcel·la (1.515 m² sòl x 0,25) suposarien 4,16 m² sostre per cada m² sòl de superfície ocupable, amb la qual cosa per a esgotar l'edificabilitat haurien de superar-se les 4 plantes (4,16) en la superfície ocupable.  
Aquesta alternativa comporta passar de 3 plantes (baixa + 2) a 5 plantes (baixa + 4), i mantindre el percentatge d'espai lliure privat en la parcel·la previst pel planejament però donant lloc a una volumetria de major altura i afectant les edificacions contigües.  
- Alternativa 2 (Modificació de la màxima ocupació en planta de l'edificació)  
Considerant la superfície de parcel·la urbanitzada (1.515 m²), l'edificabilitat sobre rasant (1.575,60 m² sostre) i el màxim nombre d'altures III (baixa + 2) es modifica el coeficient d'ocupació, de manera que no supose una disminució de l'aprofitament urbanístic legalment assignat. Es proposa un coeficient del 50 %, que suposa 2,08 m² sostre per cada m² sòl de superfície ocupable.  
Amb això es disminueix el percentatge d'espai lliure en parcel·la privada però dóna lloc a volumetries que no superen les tres plantes previstes en el planejament vigent, amb «una menor incidència en les edificacions contigües». Al seu torn, «atés que es tracta d'una parcel·la per a ús sanitari assistencial, aquesta alternativa facilita que es puga implantar un tipus d'edificació que reduïsca en la mesura que es puga els recorreguts verticals, i afavoreix els desenvolupaments horitzontals, donat el perfil d'usuari d'aquestes instal·lacions».  
  
4. Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, a:  
  
  
Consulta Informe Administració consultada  
28/07/15  
16/12/15 02.09.2015  
01.12.2015 CITMA. Servei Territorial d'Urbanisme  
28/07/15 26.02.2016  
05.08.2015 CITMA. Subdirecció General d'Ordenació, Planificació i ATE  
Servei d'Infraestructura Verda i Paisatge  
Servei d'Ordenació del Territori (PATRICOVA)  
28/07/15 06.10.2015 Conselleria d'Educació, Investigació, Cultura i Esport  
Direcció General de Cultura i Patrimoni  
  
  
Nota: els informes emesos es publicaran, en la pàgina web www.cma.gva.es/eae junt amb l'Informe Ambiental i Territorial Estratègic.  
  
5. Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient amb la consulta prèvia a les administracions públiques afectades a què es refereixen els articles 48.d) i 51.1 de la LOTUP.  
Paisatge   
De conformitat amb el que estableix l'article 6 i 41 de la Llei 5/2014, LOTUP, el paisatge ha d'integrar-se en la planificació territorial i urbanística, per mitjà de la incorporació en els seus plans i projectes de les condicions, els criteris o els instruments de paisatge, en funció de l'abast de les seues determinacions i del paisatge afectat, i és necessària en el cas dels estudis de detall, la inclusió d'una anàlisi de la seua integració en el paisatge urbà.  
El 26 de febrer de 2016 el Servei d'infraestructura Verda i Paisatge informa que vist el caràcter del paisatge de l'entorn en què s'ubica la parcel·la, es considera que si bé tindrà incidència en el paisatge, derivada de la modificació de l'ocupació en planta i de la façana amb alineació a vial que es genera, aquesta no serà significativa, en no alterar-se ni el caràcter ni la percepció del paisatge urbà, i no és necessària l'elaboració d'un instrument de paisatge.  
Assenyala al seu torn que, atés que totes les determinacions de l'Estudi afecten l'ordenació detallada, sense alterar en res l'estructural, l'administració competent per a la valoració de la necessitat d'incorporar criteris paisatgístics addicionals d'acord amb l'article 6.3 de la LOTUP i per a valorar la suficiència de la documentació d'anàlisi d'integració en el paisatge urbà elaborada, d'acord amb l'article 41.4 de la LOTUP, serà l'Ajuntament.  
Risc d'inundació  
El 5 d'agost de 2015 el Servei d'Ordenació del Territori informa que, considerant les cartografies d'inundabilitat aplicables en virtut de la Normativa Urbanística del PATRICOVA i de la Directriu 65.d del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana, l'actuació proposada no està afectada per risc d'inundació.  
Aspectes urbanístics  
En l'informe del 2 de setembre de 2015 el Servei Territorial d'Urbanisme advertia que la modificació proposada podia suposar una infracció de la infracció del principi d'igualtat (en establir en el Pla una ordenació singular per a una concreta) i que l'Estudi de Detall no era la figura adequada per a implementar la dita modificació (atés que l'article 41 de la LOTUP limita el seu abast a definir o remodelar volums i alineacions, sense que puguen modificar altres determinacions pròpies del pla que desenvolupa com en aquest cas l'ocupació màxima).  
  
En relació amb l'anterior l'Ajuntament remet l'escrit presentat per la mercantil promotora de l'Estudi de Detall de 17 de novembre de 2015, en el qual s'assenyala que l'article 77 de les NU del PG (que regula el sistema d'equipaments i dotacions comunitàries) estableix que aquests es regiran per les condicions edificatòries i tipologies pròpies de l'àrea d'ordenances en què s'emplacen, si bé, quan l'ordenació de la zona no siga l'adequada per al desenvolupament de l'edificació a causa de les seues exigències funcionals, podrà realitzar-se un ED que, respectant el criteri general d'integració, propose l'ordenació adequada als fins que es persegueixen.  
Considerant l'anterior i ressaltant que en el mateix article es preveu l'existència d'equipaments de domini privat provinents d'ordenacions anteriors al Pla (com és el cas de la parcel·la S-1 objecte del present Estudi de Detall, que prové del Pla Parcial la Cala, desenvolupat amb l'anterior Pla General vigent) l'1 de desembre de 2015 el Servei Territorial d'Urbanisme informa que queda prou justificada la pertinència de l'instrument de planejament triat i la viabilitat de la proposta, en tractar-se d'un supòsit previst expressament en l'article 77 de les NU i haver-se justificat prou la necessitat d'adaptar l'ordenança en funció de les necessitats funcionals de l'equipament que es preveu implantar.  
  
Patrimoni Cultural  
Una part de l'illa en què s'ubica la parcel·la queda dins de l'àrea de protecció arqueològica o paleontològica la Cala I.  
En informe de la Direcció General de Cultura i Patrimoni de 6 d'octubre de 2015 s'assenyala que la proposta no planteja cap afectació al Patrimoni Cultural en cap de les seues manifestacions, per la qual cosa s'anticipa l'Informe Patrimonial Favorable en la referida proposta als efectes patrimonials.  
  
6. Consideracions jurídiques, ambientals i territorials  
L'Avaluació Ambiental Estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita Directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que l'Estudi de Detall avaluat no influeix en altres plans o programes; no té incidència en el model territorial vigent en el municipi; no suposa afectació sobre elements del patrimoni natural i cultural i, consultat respecte d'això el Servei Territorial d'Urbanisme d'Alacant, la Subdirecció General d'Ordenació, Planificació i ATE i la Direcció General de Cultura i Patrimoni; es pot concloure que el procediment d'avaluació ambiental simplificada és prou per a determinar que l'Estudi de Detall Parcel·la Dotacional Privada sanitària assistencial S-1 del PGOU de la Vila Joiosa no presenta efectes significatius sobre el medi ambient.   
  
D'acord amb allò que s'hi ha exposat, es proposa: emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de l'Estudi de Detall Parcel·la Dotacional Privada sanitària assistencial S-1 del PGOU de la Vila Joiosa d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de l'Estudi de Detall d'acord amb la seua normativa sectorial.  
Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de l'Estudi de Detall Parcel·la Dotacional Privada sanitària assistencial S-1 del PGOU de la Vila Joiosa, per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
València, 29 de juny de 2016.- El director general de Medi Natural i d'Avaluació Ambiental: Antoni Marzo i Pastor.